PATVIRTINTA

 Alytaus r. Simno gimnazijos direktoriaus

 2019 m. lapkričio 21 d. įsakymu Nr. V-172

**ALYTAUS R. SIMNO GIMNAZIJOS PAMOKŲ/UGDYMO DIENŲ LANKOMUMO APSKAITOS IR DRAUSMĖS PALAIKYMO GIMNAZIJOJE TVARKOS APRAŠAS**

**I. BENDROSIOS NUOSTATOS**

1. Mokinių pamokų lankomumo ir drausmės palaikymo gimnazijoje tvarkos aprašas (toliau – Tvarkos aprašas) mokykloje nustato atsakingus už lankomumą ir drausmės palaikymą asmenis jų funkcijas.

2. Mokinių pamokų lankomumo apskaitos ir gimnazijos drausmės palaikymo tvarkos aprašas parengtas vadovaujantis 2011 m. kovo 17 d. Nr. XI-1281 Lietuvos Respublikos Švietimo įstatymu, Socialinės pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2016 m. lapkričio 2 d. įsakymu Nr.V-950, Mokyklos vaiko gerovės komisijos sudarymo ir jos darbo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. balandžio 11 d. įsakymu Nr.V-579, 2010 m. gruodžio 14 d. Nr.XI-1232 Vaiko minimalios ir vidutinės priežiūros įstatymu, mokinių pažangos ir pasiekimų įvertinimo kriterijais, mokinių skatinimo ir drausminimo tvarka, Lietuvos Respublikos Sveikatos apsaugos ministerijos įsakymu „Dėl formos 094/A paskirties pakeitimo“ 2019 m. rugpjūčio 30 d. įsakymo Nr. (10.1.1.1.)10-5422.

 3. Lankomumo prevencijos tikslas – sukurti sistemą, kuri operatyviai spręstų gimnazijos nelankymo problemas.

4. Šiame tvarkos apraše nustatoma mokinių, jų tėvų, klasės auklėtojų, dalykų mokytojų, socialinio pedagogo, Vaiko gerovės komisijos ir administracijos bendradarbiavimo tvarka, sprendžiant pamokų nelankymo ir drausmės palaikymo klausimus gimnazijoje.

5. Tvarkos apraše naudojamų sąvokų reikšmė:

 5.1. **Nelankantys gimnazijos mokiniai**, kurie dėl įvairių priežasčių visiškai nelanko mokyklos;

 5.2. **Epizodiškai lankantys mokiniai**, kurie praleidžia 50 ir daugiau procentų pamokų;

5.3.**Vengiantys lankyti mokyklą mokiniai**, kurie praleidžia 15 ir daugiau nepateisintų pamokų;

5.4**. Linkę praleidinėti pamokas mokiniai**, kurie per mėnesį be pateisinamos priežasties praleidžia 8 pamokas;

5.5. **Pavėlavimas į pamoką** – nedalyvavimas pamokoje nuo 5 min.

**II. ATSAKINGI ASMENYS IR JŲ FUNKCIJOS**

 **6. Mokinių tėvai (globėjai, rūpintojai**):

6.1. Pagal Lietuvos Respublikos švietimo įstatymo 47 straipsnio 2 dalies 7 punktą turi pareigą užtikrinti vaiko punktualų ir reguliarų Mokyklos lankymą – „tėvai (globėjai, rūpintojai) privalo užtikrinti vaiko punktualų ir reguliarų mokyklos lankymą; jeigu vaikas negali atvykti į mokyklą, nedelsdami informuoti mokyklą“, pagal Lietuvos Respublikos vaiko teisių apsaugos pagrindų įstatymo 31 straipsnio 2 dalies 2 punktą „vaiko tėvai ar kiti vaiko atstovai pagal įstatymą turi teisę ir pareigą rūpintis: kad būtų sudarytos sąlygos vaikui iki 16 metų mokytis“, taip pat užtikrinti mokinių teisę ir pareigą lankyti Mokyklą, kuri įtvirtinta Lietuvos Respublikos švietimo įstatymo 46 straipsnio 2 dalies 2 punktu „mokinys privalo lankyti mokyklą“.

6.2. Jeigu vaikas negali atvykti į mokyklą, pirmą vaiko neatvykimo į gimnaziją dieną tėvai nedelsdami informuoja  **klasės vadovą** telefonu / elektroniniu paštu / žinute elektroniniame dienyne**,** nurodo priežastis, fiksuoja vaiko neatvykimą

6.3. Vaikui susirgus, tėvai informuoja klasės auklėtoją ir periodiškai (ne rečiau, kaip kas 5 dienas) teikia informaciją apie mokinio sveikatos būklę;

6.4. Tėvai (globėjai ir rūpintojai) užtikrina, kad mokinys, sugrįžęs po ligos į gimnaziją pamokų praleidimą pateisinantį lapą pateikia klasės auklėtojui tą pačią dieną. (priedo Nr. 1.)

6.5.Grįžus mokiniui po ligos, tėvai teikia prašymą mokyklai dėl visiško arba dalinio atleidimo nuo fizinio ugdymo pamokų ar sporto užsiėmimų. Tėvai paskutinio vizito pas gydytoją metu privalo išsiaiškinti, kuriam laikotarpiui mokinys gali būti atleistas nuo minėtų užsiėmimų. Prašymo forma ir pateikimo būdai nustatomi mokyklų vidaus tvarkose (priedo Nr. 2.)

6.6.Kai yra numatomas ilgalaikis arba sanatorinis gydymas tėvai (globėjai ir rūpintojai) nedelsdami kreipiasi į direktoriaus pavaduotoją ugdymui ir pateikia prašymą direktoriaus vardu bei medicinos įstaigos siuntimo kopiją,

6.7. Tėvai (globėjai ir rūpintojai) atsako už piktnaudžiavimą tėvų valdžia, neveikimą vaiko labui, jei nesilaikoma ar piktnaudžiaujama mokymo sutartyje, nustatytais susitarimais dėl vaikų lankomumo pateisinimo. Pagal Lietuvos Respublikos administracinių nusižengimų kodekso (toliau – LR ANK) 80 straipsnio 1 dalį „Tėvų (globėjų, rūpintojų) vengimas leisti į mokyklą vaiką iki 16 metų arba kliudymas vaikui iki 16 metų mokytis pagal pradinio ir pagrindinio ugdymo programas užtraukia įspėjimą arba baudą nuo vieno šimto keturiasdešimt iki trijų šimtų eurų“. Pagal LR ANK 80 straipsnio 2 dalį „Šio straipsnio 1 dalyje numatytas administracinis nusižengimas, padarytas pakartotinai, užtraukia baudą nuo dviejų šimtų aštuoniasdešimt iki šešių šimtų eurų.“, o pagal LR ANK 80 straipsnio 3 dalį „Už šio straipsnio 1, 2 dalyse numatytus administracinius nusižengimus gali būti taikoma administracinio poveikio priemonė – įpareigojimas dalyvauti alkoholizmo ir narkomanijos prevencijos, ankstyvosios intervencijos, sveikatos priežiūros, resocializacijos, bendravimo su vaikais tobulinimo, smurtinio elgesio keitimo ar kitose programose (kursuose)“. Jei tėvai (globėjai, rūpintojai) nesilaiko minėtų LR ANK straipsnių nuostatų, Mokykla turi teisę kreiptis į policiją, Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos teritorinius padalinius, Lietuvos Respublikos švietimo, mokslo ir sporto ministerijos Švietimo kokybės ir regioninės politikos departamentą.

 7. **Klasės vadovas:**

7.1. Kasdien kontroliuoja mokinių lankomumą ir vėlavimą;

7.2.Bendradarbiauja su klasėje dirbančiais mokytojais, socialiniais pedagogais, kitais darbuotojais iškilusioms mokinio nelankymo problemoms spręsti;

7.3.Organizuoja prevencinius pokalbius su mokiniais, nelankančiais atskirų pamokų, vengiančiais lankyti ar epizodiškai lankančiais mokyklą (vykusį pokalbį fiksuoja elektroniniame dienyne, skiltyje „Klasių veiklos“), raštiškai išsiaiškina mokinio nelankymo priežastis ir organizuoja grįžtamąjį aptarimą dėl sprendimų laikymosi (3 priedas);

*Pastaba. Mokinių raštiški paaiškinimai (su tėvų parašais) dėl pamokų, praleistų be pateisinamosios priežasties, sisteminami. Juos pateikia Vaiko gerovės komisijos pirmininkui, jei mokinio mokyklos nelankymo problema sprendžiama Vaiko gerovės komisijos posėdyje*.

7.4. Mokiniui per mėnesį nepateisinus 4-7 pamokų, klasės vadovas išsiaiškina priežastis ir su mokiniu dirba individualiai (pokalbis, pasiaiškinimas, Tėvų informavimas skambučiu ir/ar elektroniniame dienyne), **žodžiu įspėja mokinį**. Jei mokinys ir toliau praleidinėja pamokas be pateisinamos priežasties, klasės vadovas informuoja Tėvus. Situacijai nesikeičiant, aptaria problemas ir veiksmų planą su socialiniu pedagogu. Mokinys raštu paaiškina priežastis ir atiduoda klasės vadovui su Tėvų parašais (3 priedas);

 7.5. Jei mokinys per mėnesį praleidžia 8 ir daugiau pamokų be pateisinamos priežasties, klasės vadovas inicijuoja mokinio ir socialinio pedagogo pokalbį ir kartu aptaria prevencinio poveikio priemones:

 7.6. Mokinys raštu paaiškina pamokų praleidimo priežastis;

 7.7. Mokiniui pakartotinai per mėnesį praleidus 8 ir daugiau pamokų be pateisinamos priežasties, jis kviečiamas į Vaiko gerovės komisijos posėdį, dalyvaujant klasės vadovui ir Tėvams.

 7.8. Klasės vadovas, dalyvaudamas posėdyje, informuoja apie darbą su mokiniu šalinant pamokų nelankymo ar gimnazijos nelankymo priežastis ir taikytas poveikio priemones;

 7.9. Socialinis pedagogas informuoja apie taikytas poveikio priemones;

7.10. Iki mėnesio 6 dienos parengia ir pateikia socialiniam pedagogui ataskaitą ( apie auklėjamosios klasės pamokų lankomumą

*Pastaba. Elektroniniame dienyne atgaline data (po mėnesio 5 dienos) pamokų teisinti negalima, išskyrus atvejus, kai mokinys serga ir mėnesio pradžioje nelanko mokyklos.*

7.11. Direktoriaus pavaduotojui ugdymui paprašius, parengia ir pateikia ataskaitą apie auklėjamosios klasės mokinių pamokų lankomumą ir taikytas prevencijos priemones per pusmetį, metus;

7.12. Mokslo metų pabaigoje surenka *Praleistų pamokų teisinimo lapus* (saugomi vienus metus)*;*

7.13. Tėvų susirinkimų metu pristato lankomumo suvestines, kartu su tėvais analizuoja pamokų praleidimo priežastis ir priima sprendimus dėl prevencijos.

**8. Dalyko mokytojai** – atsakingi už mokomojo dalyko pamokų lankomumo žymėjimą ir apskaitą, klasės vadovo informavimą apie sistemingą pamokų nelankymą.

8.1. Dalykų mokytojai privalo pažymėti klasių e-dienynuose, kurie mokiniai neatvyko į pamoką.

8.2. Informuoja klasės vadovą apie mokinio(-ių) savavališką pasišalinimą iš pamokos ar nedalyvavimą pamokoje daugiau kaip 3 kartus iš eilės.

8.3. Pastebėję problemą dėl mokinio lankomumo (pvz., neatvyksta į atsiskaitomuosius darbus, išeina iš mokomo dalyko pirmų ar paskutinių pamokų ir pan.) informuoja klasės vadovą ir mokinio tėvus pastaba e-dienyne**.**

8.4. Mokiniui, praleidusiam pamokas, kurių metu buvo tikrinamos žinios, skiria atsiskaitymo laikotarpį, užduotis ir įvertina jo žinias.

8.5. Pakvietus klasės vadovui, dalyvauja klasės tėvų ar klasės dėstančių mokytojų susirinkime, sprendžiant iškilusias problemas, tarp jų ir lankomumo, siūlo problemų sprendimo būdus.

8.6. Esant reikalui, kviečia pokalbiui mokinio tėvus (globėjus, rūpintojus).

9. **Mokinys** – laikosi visų Vaikų priėmimo į gimnaziją sutarties sąlygų, gimnazijos vidaus tvarką reglamentuojančių dokumentų reikalavimų, o praleidęs pamokas, iš karto, atvykęs į gimnaziją, klasės auklėtojui pateikia pamokas pateisinantį dokumentą. Pakartotinai nepateisinęs per mėnesį 8 ir daugiau pamokų mokinys svarstomi Vaiko gerovės komisijoje.

9.1. gimnazijos klasių mokinys asmeniškai atsakingas už dokumentų, pateisinančių praleistas pamokas, pateikimą klasės vadovui. Praleistas pamokas pateisinančius dokumentus jis privalo pateikti klasės vadovui pirmąją dieną sugrįžęs gimnaziją;

 9.2 5-IVg klasių mokiniai, iš anksto žinodami apie nedalyvavimą pamokose (varžybos, olimpiados, renginiai, šeimyninės aplinkybės ar kt.), praneša apie tai klasės vadovui ir dėstantiems mokytojams, gauna iš jų užduotis savarankiškam darbui;

 9.3. pasijutęs blogai mokinys kreipiasi į gimnazijos visuomenės sveikatos priežiūros specialistą (jam nesant - į klasės vadovą, socialinį pedagogą ar kitą mokytoją, administracijos atstovą), kuris prireikus atleidžia mokinį nuo pamokų, apie tai praneša mokinio Tėvams, kurie pasirūpina saugiu mokinio grįžimu namo;

9.4. dėl praleistų nepateisintų pamokų toliau nustatyta tvarka pateikia rašytinį paaiškinimą

10. **Socialinis pedagogas:**

10.1. gavęs lankomumo ataskaitas ar informaciją apie pamokas praleidžiantį mokinį, aptaria situaciją su klasės vadovu ar dalyko mokytoju, numato veiksmų planą;

10.2. individuliai bendrauja su mokiniu (mokinys raštu paaiškina nelankymo priežastis) ir, įvertinęs mokinio pamokų nelankymo priežastis, jo socialines problemas, planuoja socialinės pagalbos teikimą vaikui, numato prevencines priemones grąžinant mokinį į mokyklą; apie pokalbį su mokiniu elektroninio dienyno pranešimu informuoja mokinio tėvus (globėjus, rūpintojus);

10.3. esant būtinybei konsultuojasi su klasėje dirbančiais mokytojais ir prireikus mokiniui rekomenduoja psichologo pagalbą;

10.4. raštu arba kitomis informavimo priemonėmis informuoja mokinio tėvus (globėjus, rūpintojus), seniūnijos socialinį darbuotoją, Alytaus r. savivaldybės tarp institucinio bendradarbiavimo koordinatorių apie linkusį nelankyti mokinį jei mokinys be pateisinamosios priežasties per mėnesį praleido daugiau nei 8 pamokas;

10.5. inicijuoja mokinio, nelankančio mokyklos, svarstymą mokyklos savivaldos institucijoje dalyvaujant tėvams (globėjams).

11.  **Vaiko gerovės komisija**:

11.1. Mokiniui, sistemingai praleidžiančiam pamokas, gali siūlyti gimnazijos direktoriaus įsakymu skirti prevencinio poveikio priemonę: papeikimą; griežtą papeikimą;

11.2. Pirmą kartą aptariant mokinio situaciją posėdyje, sudaromas jo Individualios pagalbos planas bandomajam 1 mėnesio laikotarpiui. Sudarant Individualios pagalbos planą atsižvelgiama į socialinio pedagogo, pagalbos teikimo rekomendacijas;

11.3. mokiniui, kuriam jau **buvo** taikomos anksčiau minėtos prevencinio poveikio priemonės ir kuris toliau praleidinėja pamokas be pateisinamos priežasties, gimnazijos Vaiko gerovės komisijos posėdyje gali būti teikiamas siūlymas kreiptis į Alytaus r. savivaldybės administracijos Vaiko gerovės komisiją dėl vaiko minimalios ir vidutinės priežiūros priemonių taikymo;

11.4. atskirais atvejais siūloma mokinį perkelti į kitą ugdymo įstaigą, vadovaujantis Lietuvos Respublikos švietimo įstatymo III skyriaus 29 straipsnio 9 ir 10 punktais.

 12. **Direktorius** – vertina pateiktą informaciją ir siūlymus, teikia prašymus, informaciją savivaldybės institucijų tarnautojams ir įspėja mokyklos nelankantį mokinį (direktoriaus įsakymu).

**III. LANKOMUMO APSKAITOS IR DRAUSMĖS PALAIKYMO TVARKA**

13. Pamokų lankomumas fiksuojamas klasių elektroniniuose dienynuose. Praleistos pamokos žymimos raide „n“, pavėlavus – „p“.

14. Praleistos per mėnesį pamokos laikomos pateisintomis:

14.1. mokiniui išvykus kelioms dienoms į pažintinę/ poilsinę kelionę pamokų metu, ne ilgiau kaip 5 ugdymo dienom tėvai (globėjai) ne vėliau kaip prieš 7 darbo dienas dėl pamokų nelankymo raštu privalo informuoti mokyklą, nurodydami pamokų nelankymo trukmę ir priežastis bei prisiimti visišką atsakomybę dėl nutraukto ugdymosi proceso padarinių. Prieš išvykstant mokiniui į kelionę, mokinys ir jo tėvai (globėjai) privalo pasirūpinti, jog mokinys savarankiškai išmoktų praleistas temas ir joms tinkamai pasiruoštų. Mokytojai mokiniui arba jo tėvams (globėjams) suteikia informaciją apie planuojamas užduotis, temas ir atsiskaitymus, nutraukto ugdymo proceso metu ir ko bus iš mokinio reikalaujama grįžus po kelionės. Jei išvykimo metu bus vykdomas atsiskaitymas, mokinys apie tai privalo būti informuotas iš anksto. Atsiskaitymai dėl nutraukto ugdymo proceso vykdomi mokyklos nustatyta tvarka.

14.2. Dėl tikslinių iškvietimų į policijos komisariatą, teismą, Vaiko teisių apsaugos tarnybą, pedagoginę psichologinę tarnybą ir pan. (pateikus iškvietimą ar jo kopiją);

14.3. Dėl kitų svarbių priežasčių (nepalankių oro sąlygų, autobuso, vežančio mokinius į gimnaziją neatvykimo ar vėlavimo, dėl artimųjų ligos, mirties ir pan.). Pateikus tėvų (globėjų, rūpintojų) pateisinantį dokumentą raštu, galima teisinti ne daugiau kaip 3 dienas per mėnesį.

14.4. Dėl mokinio atstovavimo gimnazijai tarptautiniuose, respublikiniuose, regioniniuose, rajono savivaldybės organizuojamuose renginiuose, konkursuose, olimpiadose, konferencijose, sporto varžybose - vadovaujantis direktoriaus įsakymu;

14.5. Dėl mokinio dalyvavimo gimnazijos organizuojamuose renginiuose - suderinama su gimnazijos direktoriumi arba direktoriaus pavaduotoja ugdymui;

14.6. Dėl neformaliojo vaikų švietimo įstaigų iškvietimų dalyvauti šventėse, konkursuose, varžybose ar kt. renginiuose – vadovaujantis šių įstaigų prašymu.

14.7. Iš pamokų klasės auklėtojas ar mokytojas išleidžia tik esant raštiškam tėvų prašymo. Be tėvų (globėjų, rūpintojų) raštiško prašymo praleistos pamokos laikomos nepateisintomis.

15. Mokinys pamokų metu dėl sveikatos pasijutęs blogai, kreipiasi į gimnazijoje dirbančią visuomenės sveikatos specialistę. Jai nesant, problemą sprendžia klasės auklėtojas, socialinis pedagogas, mokyklos vadovai. Jiems įvertinus situaciją priimamas sprendimas: kviečiami tėvai (globėjai, rūpintojai).

16. Kai yra ar numatomas ilgalaikis arba sanatorinis gydymas, ar mokinys išvyksta ilgiau kaip 3-ims dienoms, tėvai nedelsdami pateikia direktoriui prašymą dėl mokinio laikino išleidimo iš gimnazijos.

17. Jei mokinys iš anksto žino, kad negalės atvykti į gimnaziją (išskyrus ligos atvejus), jo tėvai (globėjai, rūpintojai) turi informuoti klasės auklėtoją.

18. Klasės auklėtojas arba dalyko mokytojas vieną dieną prieš renginį skelbimų lentoje pateikia informaciją apie mokinius, kurie nedalyvaus pamokose dėl išvykimo į ekskursiją, varžybas, renginius ir kt.

19. Klasei ar mokinių grupei be pateisinamos priežasties neatvykus į pamoką, dalyko mokytojas tą pačią dieną raštu informuoja direktorių, nurodydamas neatvykusių mokinių pavardes.

**IV. LANKOMUMO IR DRAUSMĖS PALAIKYMO PREVENCIJOS PRIEMONĖS**

20. Individualus klasės auklėtojo pokalbis su mokiniu.

21. Individualus socialinio pedagogo, reikalui esant ir kviestinio psichologo pokalbis su mokiniu, įrašymas į gimnazijos rizikos grupės mokinių sąrašą.

22. Budėjimo sistema mokykloje. Gimnazijoje įvesta budėjimo sistema. Budėjimas organizuojamas pagal sudarytą grafiką. Budi mokytojai ir savanoriai mokiniai. Budėjimo metu, budintys mokiniai bei mokytojai, stebi klasių ir atskirų mokinių elgesį. Tai fiksuoja tam skirtame sąsiuvinyje. Budėjimo rezultatai, pastabos ir nusiskundimai, bei mokinių elgesys svarstomas Vaiko gerovės komisijos posėdžiuose. Mokiniai pamokų ir pertraukų metų turi laikytis, mokyklos mokinių elgesio taisyklių bei pareigų (žr. įsk. Nr. V-162).

 23. Prevencinių priemonių taikymas dėl rūkymo (alkoholio ir kitų narkotinių medžiagų vartojimo) mokyklos teritorijoje:

Pagal 2014 m. gruodžio 23 d. Nr. XII-1529 Lietuvos Respublikos Tabako kontrolės įstatymą – draudžiama rūkyti kavinėse, klubuose, viešojo maitinimo įstaigose, mokyklose ir jų teritorijoje.

 24. Pastebėję nederamą mokinių elgesį, mokytojai pareiškia mokiniui pastabą žodžiu ir praneša klasės auklėtojai. Jei mokinio nederamas elgesys kartojasi klasės auklėtojas parašo pastabą elektroniniame dienyne. Mokinio elgesiui negerėjant klasės auklėtojas praneša socialiniam pedagogui, kuris siūlo pildyti Drausmės pažeidimo, Elgesio stebėjimo pamokoje ir Elgesio stebėjimo mokykloje pažymas. Mokinio elgesiui dar nepagerėjus, mokinys svarstomas Vaiko gerovės komisijoje.

25. Pastebėjęs nederamą mokinio elgesį pamokoje mokytojas duoda pastabą, mokiniui nereguojant išsikviečia socialinį pedagogą arba pavaduotoją ugdymui.

26. Esant reikalui gimnazijos vaiko gerovės komisija kreipiasi į Alytaus rajono savivaldybės Vaiko gerovės komisiją, Alytaus VPK prevencinį poskyrį, Alytaus rajono Vaiko teisių tarnybą, Alytaus rajono PPŠPC.

27. Tik išnaudojus visas švietimo pagalbos, numatytos Lietuvos Respublikos švietimo įstatyme, teikimo galimybes, atskirais atvejais mokinio pašalinimas iš gimnazijos (arba siūlymas pereiti į kitą mokyklą), vadovaujantis Lietuvos Respublikos švietimo įstatymo III skyriaus 29 straipsnio „Priėmimas į mokyklą, perėjimas į kitą mokyklą ir pašalinimas iš mokyklos“ 9-10 punktais.

28. Visais atvejais apie mokinio pamokų nelankymo ir drausmės pažeidimus informuojami ir kviečiami į gimnaziją atvykti tėvai.

**VI. BAIGIAMOSIOS NUOSTATOS**

29. Su šia tvarka klasių auklėtojai pasirašytinai supažindina mokinius kiekvienais mokslo metais klasių susirinkimų metu.

30. Tėvai su šia tvarka supažindinami Vaikų priėmimo į gimnaziją sutarties pasirašymo metu ir primenama susirinkimų metu.

Alytaus r. Simno gimnazijos

Pamokų/ ugdymo dienų lankomumo apskaitos

tvarkos aprašo

1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tėvų (globėjų, rūpintojų) vardas, pavardė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tėvų (globėjų, rūpintojų) gyv. vietos adresas, tel. numeris, el. pašto adresas

Alytaus r. Simno gimnazijos

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Direktoriui

**PRANEŠIMAS**

 **DĖL MOKINIO NEATVYKIMO Į UGDYMO ĮSTAIGĄ DĖL LIGOSDALYVAVIMO PAMOKOSE**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(data)**

**Simnas**

Pranešu, kad mano sūnus/dukra \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vaiko vardas, pavardė, klasė)

Gimęs (gimusi)\_\_\_\_\_\_\_\_\_\_\_\_, gyvenantis (-i) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_negalėjo

 (data) (gyv. vietos adresas)

atvykti į ugdymo Įstaigą dėl ligos. Neatvykimo laikotarpis (įskaitytinai) nuo \_\_\_\_\_\_\_\_\_\_\_\_\_\_ iki

 (data)

\_\_\_\_\_\_\_\_\_\_\_\_\_.

**\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**

( parašas) Tėvų (globėjų, rūpintojų) vardas pavardė

Alytaus r. Simno gimnazijos

Pamokų/ ugdymo dienų lankomumo apskaitos

tvarkos aprašo

2 priedas

--------------------------------------------

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(gyvenama vieta)

Simno gimnazijos

Direktoriui

PRAŠYMAS

DĖL VISIŠKO AR IŠ DALIES ATLEIDIMO NUO FIZINIO UGDYMO PAMOKŲ/VEIKLŲ

20\_\_m.\_\_\_\_\_\_\_\_\_\_\_\_\_\_\_\_\_d.

Simnas

Prašau mano sūnų/ dukrą \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_klasės mokinį(ę) gydytojui rekomendavus visiškai/ iš dalies (pabraukti) Atleisti nuo fizinio ugdymo pamokų nuo 20\_\_m.\_\_\_\_\_\_\_\_\_\_\_\_\_\_\_\_\_mėn.\_\_d. iki 20\_\_m. \_\_\_\_\_\_\_\_\_\_\_\_\_\_\_\_\_\_mėn.\_\_d.

 \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas, pavardė)

Alytaus r. Simno gimnazijos

Pamokų/ ugdymo dienų lankomumo apskaitos

tvarkos aprašo

3 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tėvų (globėjų, rūpintojų) vardas, pavardė

Alytaus r. Simno gimnazijos

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Direktoriui

**INFORMACIJA**

 **DĖL MOKINIO NEDALYVAVIMO PAMOKOSE**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(data)**

**Simnas**

Informuoju, kad mano sūnus/dukra \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė, klasė)

nedalyvaus pamokose nuo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iki \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, nes\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nurodyti priežastį)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prašau sudaryti galimybę sūnui/dukrai grįžus atsiskaityti už praleistą kursą mokyklos nustatyta tvarka. Įsipareigojame atsiskaityti pasiruošę savarankiškai. Tėvų (globėjų, rūpintojų) parašas

**\_\_\_\_\_\_\_\_\_\_\_\_\_\_\_\_\_\_\_\_\_**

Tėvų (globėjų, rūpintojų) parašas